Οικογένειες παιδιών με ειδικές ανάγκες: οι επιπτώσεις της γέννησης ενός παιδιού με ειδικές ανάγκες στο ζευγάρι και η συμβολή του κράτους πρόνοιας
Creators: name: Αποστολίδου, Μαρία Κωνσταντίνου
Publisher: name: Aristotle University of Thessaloniki
Year: 2015
Subjects: Οικογένειες με παιδιά με ειδικές ανάγκες
Επιπτώσεις στο ζευγάρι
Κράτος πρόνοιας
Families with children with special needs
Impact in couple
Welfare state

description: Σκοπός της παρούσας εργασίας ήταν η διερεύνηση των επιπτώσεων που έχει στο ζευγάρι η γέννηση ενός παιδιού με ειδικές ανάγκες. Συγκεκριμένα, στο πλαίσιο αυτό διερευνήθηκε η ποιότητα της συζυγικής σχέσης και η συμμετρικότητα των ρόλων μεταξύ του ζευγαριού ως προς την κατανομή των υποχρεώσεων και τη λήψη των αποφάσεων. Το κράτος πρόνοιας ήταν μία ακόμη υπό διερεύνηση περιοχή, καθώς η κρατική μέριμνα φαίνεται να ασκεί μεγάλη επιρροή στη λειτουργικότητα τόσο του ζευγαριού όσο και της οικογένειας ολόκληρης μέσω της πολιτικής που ακολουθεί. Στην έρευνα συμμετείχαν είκοσι τέσσερις γονείς παιδιών με ειδικές ανάγκες και για τη συλλογή του ερευνώμενου υλικού επιλέχθηκε η ημιδομημένη συνέντευξη. Για την ανάλυση του υπό έρευνα υλικού επιλέχθηκε ένα σύνθετο μοντέλο ανάλυσης, το οποίο αποτελεί σύζευξη ποσοτικής και ποιοτικής ανάλυσης περιεχομένου. Κατόπιν ανάλυσης των δεδομένων της έρευνας, τα αποτελέσματα κατέδειξαν, ότι η γέννηση του παιδιού με ειδικές ανάγκες επέδρασε θετικά στην πλειονότητα των ζευγαριών, καθώς επήλθε σύσφιξη στη συζυγική σχέση. Διαφάνηκε, ότι τα ζευγάρια, τα οποία ήταν λειτουργικά πριν τη γέννηση του παιδιού με ειδικές ανάγκες, αντιμετώπισαν από κοινού την αναπηρία του παιδιού τους με αποτέλεσμα να αυξηθεί η εγγύτητα μεταξύ του ζευγαριού. Στα ζευγάρια στα οποία επήλθε σύσφιξη της συζυγικής σχέσης υπήρξε συμμετρικότητα μεταξύ των συζύγων ως προς την κατανομή των υποχρεώσεων και τη λήψη αποφάσεων, αναπτύσσοντας έτσι μια συντροφική σχέση. Στις περιπτώσεις όπου υπήρξε αποσταθεροποίηση της συζυγικής σχέσης, η γέννηση του παιδιού με ειδικές ανάγκες δεν ήταν η αιτία διάλυσης της συζυγικής σχέσης, αλλά μια προϋπάρχουσα δυσλειτουργική σχέση. Ωστόσο, υπήρξαν περιπτώσεις στις οποίες, η άρνηση της αναπηρίας του παιδιού από το γονέα έπαιξε καθοριστικό ρόλο στην ποιότητα της συζυγικής σχέσης, επηρεάζοντας τη λειτουργικότητά της. Τέλος, το ελληνικό κράτος πρόνοιας χαρακτηρίστηκε ελλειμματικό ως προς τις υπηρεσίες στήριξης των οικογενειών παιδιών με ειδικές ανάγκες, καθώς απουσιάζει μια οργανωμένη οικογενειακή πολιτική ενώ η επιδοματική πολιτική που ισχύει δε φαίνεται να υποστηρίζει τη δομή της οικογένειας.
description: The purpose of this study was to investigate the impact that the birth of a child with special needs has on a married couple. In specific, the areas investigated in this context were the quality of the marital relationship and the symmetry of the roles between the spouses in the distribution of obligations and decision making. The welfare state was another area under investigation, as state care was shown to exert great influence on the functionality of both the couple and the whole family through its policies. The survey involved twenty-four parents of children with special needs and the semistructured interview was chosen as the tool to collect the research material. A composite analysis model was adopted for the analysis, as it combines both quantitative and qualitative content analysis. The results of the survey data showed that the birth of a child with disabilities had a positive impact on the majority of couples, since it effected tightening in the marital relationship. It was revealed that spouses, who were in a functional relationship before the child with special needs was born, jointly addressed the disability of their child, thus increasing the proximity between them. In couples where tightening of the marital relationship occurred, there was symmetry between the spouses concerning the distribution of obligations and making decisions, thus developing an intimate companionship. In cases where there was destabilization of the marital relationship, the birth of the child with disabilities was not the cause of dissolution of the marital relationship, but a pre-existing dysfunctional relationship. However, there were cases where the denial of disability of the child from the parents played a key role in the quality of the marital relationship, affecting its functionality. Finally, the Greek welfare state is characterized as deficient in the children's with special needs family support services, lacking an organized family policy. In addition, the benefit policies in force do not seem to support the family structure.